Fable II

Fable II er et action-rollespill utviklet av Lionhead og utgitt av Microsoft Game Studios. Det er oppfølgeren til Fable og Fable: The Lost Chapters. Det ble annonsert i 2006 og utgitt i oktober 2008.

Spillet tar plass i fantasiverdenen Albion, fem hundre år etter Fable; pistoler er fremdeles primitive, store slott og byer har utviklet seg der det før var småbyer. Ulikt fra originalen kan spilleren velge kjønn.

I likhet med det forrige spillet i serien foregår Fable II i landet Albion, men omtrent 500 år senere. Albion gikk inn i en periode med relativ sikkerhet og stabilitet, hvor de stadig mer korrupte heltene ikke lenger var nødvendige for samfunnet. Til slutt gjorde innbyggerne i Albion opprør mot lauget og ødela det. Våpen med eksotisk design dominerer nå krigskunsten. Byer som Bowerstone har nå utvidet seg sterkt, og de gamle ideene og religionene fra middelalderens Albion har blitt kastet ut til fordel for moderne idealer som vitenskap og filosofi.

Det eksisterer færre områder enn i det første spillet i serien, men de områdene som fremdeles eksisterer har blitt utvidet kraftig. Øyene Witchwood og Hook Coast, samt Northern Waste. har blitt gjort utilgjengelige for spilleren. Det er også mange referanser til landet Samarkand i spillet, selv om spilleren aldri får muligheten til å reise dit. I begynnelsen av spillerens barndom begynner de i i en slum i Bowerstone, og vokser deretter opp i en sigøyner-leir i nærheten av Bower Lake.

Tilgjengelige eiendommer kan kjøpes av spilleren, og eierskap til forskjellige bygninger kan låse opp flere nye oppdrag. I tillegg til å kjøpe og leie boliger, kan bedrifter og boder også kjøpes. Disse bedriftene kan produsere inntekt for spilleren hvert 5. minutt, avhengig av kvaliteten på virksomheten og byens økonomiske nivå. Hvis spilleren besøker sine egne butikker, skal kvaliteten på produktene og kvaliteten på butikken øke.

Spillerne er også i stand til å innrede husene deres med forskjellige møbler, og andre gjenstander, som er tilgjengelige for salg. I tillegg kan forskjellige titler bli tildelt for kjøp av eiendom. Hvis spilleren kjøper hver eneste eiendom i en by, kan spilleren bli utnevnt til borgermester for byen. Å eie flere områder kan også føre til høyere titler som konge eller dronning, og til slutt som keiser over hele Albion.

Handlingsreferat 
Spillet begynner i byen Bowerstone, hvor hovedpersonen, et lite barn kjent som Sparrow, lever i stor fattigdom sammen med sin eldre søster, Rose. Spilleren drømmer om å flytte til Castle Fairfax, hjemmet til Lord Lucien. Ved et marked selger en mann kjent som Mystical Murgo forskjellige magiske produkter, og en magisk boks som han påstår kan oppfylle folk et ønske. Sparrow og søsteren bestemmer seg for å samle de fem myntene som er nødvendige for å kjøpe esken. I løpet av denne tiden redder de også en hund, som senere flytter inn hos dem.

Når de endelig samler inn pengene som trengs, kjøper de esken og ønsker å flytte til Castle Fairfax. Imidlertid forsvinner boksen i et lysglimt, tilsynelatende uten å fungere. Men midt på natten blir de vekket av en vakt, som eskorterer dem til Castle Fairfax på bestilling fra Lord Lucien. Men Lucien dreper Rose, og skader Sparrow - som faller ut av et vindu. 10 år senere får Sparrow vite at de er etterkommere av en stor helt, og at han er forutbestemt til å sørge for Luciens undergang. De må først finne igjen tre helter for å beseire Lucien med deres samlede krefter. Sparrow verver snart Hammer, Reaver (en tidligere pirat bosatt i Bloodstone) og Garth. Men Hammer er en pensjonert tidligere helt som lever et enkelt liv, og de får problemer med å overbevise henne om å slå seg sammen med dem.

Eksterne lenker 
 

Videospill utviklet av Lionhead Studios
Xbox 360-spill
Videospill fra 2008
Videorollespill
Videospill utviklet i Storbritannia